stanford-oval/wikipedia huggingface dataset:
Calcio Padova

Calcio Padova on vuonna 1910 perustettu italialainen jalkapalloseura Padovasta. Padova pelaa Serie C:ssä. Pääsarjatasolla, Serie A:ssa, seura pelasi viimeksi kaudella 1995–1996.
Padovassa on pelannut useita nimekkäitä pelaajia kuten esimerkiksi Kurt Hamrin, Walter Zenga, Angelo Di Livio, Alessandro Del Piero, Vincenzo Iaquinta, Demetrio Albertini, Goran Vlaović, Alexi Lalas ja Giuseppe Galderisi.
Syyskuusta 2010 alkaen joukkueessa pelasi suomalaispuolustaja Jonas Portin.
Historia

Padovan menestyksekkäin ajanjakso oli 1950-luvun lopulla, jolloin se Nereo Roccon valmennuksessa sijoittui kolmanneksi. Tuolloin seurassa pelasi muun muassa Kurt Hamrin, Sergio Brighenti ja Aurelio Milani. Padova putosi pääsarjatasolta 1962, minkä jälkeen se vietti 32 vuotta Serie B:ssä ja Serie C:ssä. Seura ylsi Italian cupin finaaliin 1967.
Padovan uusi nousu alkoi 1980-luvun alkupuolella, kun se nousi Serie B:hen. 1990-luvun alkuun mennessä Padova oli jo Serie B:n kärkijoukkueita ja 1994 se nousi voitettuaan playoff-ottelussa Cesenan. Padovan kausi oli vaikea, mutta se säilyi Serie A:ssa voitettuaan ratkaisevassa playoff-ottelussa Genoan. Seuraavan kauden jälkeen seura kuitenkin putosi ja luisu jatkui sen pudottua Serie C1:een 1998 ja Serie C2:een 1999. Serie B:hen Padova palasi takaisin kauden 2008–2009 päätteeksi.
Aiheesta muualla

Seuran virallinen sivusto
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Calcio Padova
Käännös suomeksi
Challes-la-Montagne

| Challes-la-Montagne |
| --- | --- |
Valtio:  Ranska
Hallintoalue:  Rhône-Alpes
Departementti:  Ain
Arrondissementti:  Nantua
Kantoni:  Poncin
Hallinto:  
 – Hallinnon tyyppi:  Kunta
 – Pormestari:  Noëlle Roche
Pinta-ala:  
 – Kokonaispinta-ala:  7,65 km²
Väkiluku (1999):  200
 – Väestötiheys:  26,1 as./km²
Infobox OKVirheellinen NIMI-arvo: 
Challes-la-Montagne on kunta Ainin departementissa Rhône-Alpesin hallintoalueella Ranskassa. Kunnassa oli 200 asukasta vuoden 1999 väestönlaskennassa. Challes-la-Montagnen pinta-ala on kahdeksan neliökilometriä.
Kunnan nimi oli aiemmin lyhyesti Challes, mutta sen nimi vaihdettiin 7. heinäkuuta 2006.
Catherine Chabaud

| Catherine Chabaud |
| --- | --- |

Euroopan parlamentin jäsen
 2.7.2019–15.7.2024  
Ryhmä:  Uudistuva Eurooppa -ryhmä
Henkilötiedot
Syntynyt: 29. marraskuuta 1962 (ikä 61) Bron, Ranska
Kansalaisuus:  ranskalainen
Tiedot
Puolue:  Demokraattinen liike
Aiheesta muualla
www.catherinechabaud.fr
Catherine Chabaud (s. 29. marraskuuta 1962 Bron, Ranska) on ranskalainen poliitikko. Chabaud edustaa demokraattista liikettä. Chabaud toimi Euroopan parlamentin jäsenenä vuosina 2019–2024. Hän edusti Euroopan parlamentissa Uudistuva Eurooppa -ryhmää.
Aiheesta muualla

Kuvia tai muita tiedostoja aiheesta Catherine Chabaud Wikimedia Commonsissa
Catherine Chabaud Euroopan parlamentin jäsenet. Euroopan parlamentti.
Challenger 3

| Challenger 3 |
| --- | --- |
 Challenger 3 edestä
Valmistushistoria
Valmistajat:  Rheinmetall BAE Systems Land
Valmistusmaa:   Yhdistynyt kuningaskunta
Tekniset tiedot
Taistelupaino:  66 tonnia
Maksiminopeus:  
– tiellä:  97 km/h
Pääase:  Rheinmetall 120 mm sileäputkinen L55A1
Moottori:  Perkins CV12-9A 26.1 litran V12 diesel
Miehistö:  4 (komentaja, ampuja, lataaja, kuljettaja)
Challenger 3 on taistelupanssarivaunu, jota kehittää Rheinmetall BAE Systems Land. Se muodostaa yhdessä Ajax-  ja Boxer-panssariajoneuvojen kanssa Britannian armeijan raskaiden prikaatien taisteluyksiköt. Taistelupanssarivaunu kykenee toimimaan säässä kuin säässä. Pääaseena on Naton 120 mm:n sileäputkinen ase L55A1, jolla ammutaan NATO-ammuksia sekä parannettuja ammuksia. Testit ovat kriittinen osa uuden taistelupanssarivaunun kehittämistä. Niiden tarkoituksena on löytää mahdolliset viat, jotta vaunua voidaan kehittää entistä paremmaksi. Testien jälkeen suunnitelmia vielä muokataan. Tätä seuraa System Qualification Review (SQR) -arviointi. Tämä luo lopullisen valmistusstandardin, jota käytetään jäljellä olevien taistelupanssarivaunujen valmistukseen. On arvioitu, että nämä kokeet saadaan päätökseen ja SQR saavutetaan vuoden 2026 aikana.
Britannian armeijalle on tilattu vuonna 2021 yhteensä 148 kappaletta Challenger 3 -taistelupanssarivaunuja. Näiden on tarkoitus olla käytössä vuoden 2030 loppuun mennessä.
Daniel Vivian

| Henkilötiedot |
| --- | --- | --- | --- |
Koko nimi: Daniel Vivian Moreno
Syntymäaika: 5. heinäkuuta 1999 (ikä 25)
Syntymäpaikka: Vitoria-Gasteiz, Espanja
Pelipaikka: keskuspuolustaja
Pituus: 184 cm
Seura
Seura: Athletic Bilbao
Pelinumero: 3
Junioriseurat
2009–2011: Alavés
2011–2012: Lakua
2012–2015: Ariznabarra
2015–2016: Santutxu
Seurat
| Vuodet | Seura | O | (M) |
| 2016–2018 | Basconia | 47 | (0) |
| 2017–2020 | Bilbao Athletic | 48 | (4) |
| 2020– | Athletic Bilbao | 86 | (3) |
| 2020–2021 | → Mirandés | 32 | (2) |
Maajoukkue
| 2024– | Espanja | 4 | (0) |
 Seurajoukkueuran tilastot kattavat vain kansalliset sarjat, päivitetty 21. heinäkuuta 2024.  Maajoukkueuran tilastot päivitetty 21. heinäkuuta 2024.
| Mitalit> Maa:   Espanja.Miesten jalkapallo.EM-kilpailut  | Mitalit> Maa:   Espanja.Miesten jalkapallo.EM-kilpailut  | Mitalit> Maa:   Espanja.Miesten jalkapallo.EM-kilpailut  | Maa:   Espanja> Miesten jalkapallo. |
| --- | --- | --- | --- |
|  Kultaa | Saksa 2024 |  |  |
Daniel Vivian Moreno (s. 5. heinäkuuta 1999 Vitoria-Gasteiz) on espanjalainen jalkapalloilija, pelipaikaltaan keskuspuolustaja. Hän on pituudeltaan 184-senttimetrinen. Hän edustaa Espanjan La Ligassa pelaavaa Athletic Bilbaota. Hän on Euroopan-mestari vuodelta 2024.
Vivian pelasi kauden 2020–2021 toisella sarjatasolla Mirandésissa lainalla Athletic Bilbaosta. Seuraavalla kaudella hän nousi Athleticin edustusjoukkueeseen. Hän on pelannut La Ligassa kausittain 24, 29 ja 33 ottelua. Ensimmäisellä pääsarjakaudellaan hän teki maalin Mallorcaa ja Real Sociedadia vastaan sekä toisella Real Valladolidia vastaan. Kaudella 2023–2024 hän pelasi Athleticin voittamassa Espanjan cupissa seitsemän ottelua, muun muassa täyden peliajan puolivälierässä Barcelonaa, välierissä Atlético Madridia ja loppuottelussa Mallorcaa vastaan.
Vivian pelasi Espanjan A-maajoukkueessa ensimmäisen kerran maaliskuussa 2024 ystävyysottelussa Kolumbiaa ja toisen kerran kesäkuussa 2024 ystävyysottelussa Andorraa vastaan. Hän voitti mestaruuden EM-kilpailuissa 2024. Hän pelasi kolmannen A-maaottelunsa EM-kilpailujen viimeisessä alkulohko-ottelussa Albaniaa vastaan ja tuli vaihdosta kentälle loukkaantuneen Jesús Navasin tilalle välieräottelussa Ranskaa vastaan.
Darwin Information Typing Architecture

DITA (lyhenne sanoista Darwin Information Typing Architecture) on XML-pohjainen teknisen dokumentaation tuottamiseen, hallinnointiin ja julkaisemiseen tarkoitettu arkkitehtuuri. DITA-arkkitehtuurin sekä siihen liittyvän DTD:n ja XML-skeeman kehitti alun perin IBM. Nykyään DITA on OASIS-standardi.
Arkkitehtuuri muodostuu nimensä mukaisesti seuraavista asioista:
DITA mahdollistaa sisällön pilkkomisen pieniin itsenäisiin aihekokonaisuuksiin siten, että niitä voidaan uudelleenkäyttää eri konteksteissa. Tämä mahdollistaa pienempien tietorakenteiden erikoistumisen vaikka tiedon käsittelyyn yleisesti käytettäisiin normaaleja perustyökaluja. Sisällön uudelleenkäyttö vähentää myös olemassa olevan tiedon päällekkäisyyttä ja siten myös pienentää kirjoittamiseen käytettävää työmäärää.
DITA määrittelee erilaisia aihetyyppejä kuten Task, Concept and Reference.
Task on tarkoitettu proseduureille, jotka kuvaavat kuinka jokin tietty työtehtävä suoritetaan niin että käyttäjä saavuttaa halutun lopputuloksen.
Concept on objektiivinen, määrittelyjä, sääntöjä, ja ohjeistuksia sisältävä rakennetyyppi.
Reference on tarkoitettu kuvaamaan komentosyntakseja, ohjelmointiohjeita ja muuta vastaavaa viitetietoa.
Aiheesta muualla

DITA Open Toolkit (Arkistoitu – Internet Archive)
DITA XML.org
OASIS DITA
XML DITA Coverpages
Challenger Pro League

| Belgian 2>  divisioona |
| --- | --- |
Laji:  jalkapallo
Maa(t):   Belgia
Joukkueita:  12
Hallitseva mestari:  K.V.C. Westerlo (2021–22)
Ylempi taso:  Jupiler Pro League
Alempi taso:  Belgian 1. divisioona
Challenger Pro League (aiemmin Belgian 2. divisioona, 1B Pro League ja Proximus League) on Belgian jalkapallojärjestelmän toiseksi korkein sarjataso. Kaudella 2022–2023 sarjassa pelaa 12 joukkuetta. Sarjan kausi on jaettu kahteen osaan. Ensimmäisen osan kuusi parasta joukkuetta pelaavat keskenään uuden sarjan ja kilpailevat pääsystä pääsarjaan. Kuusi huonoiten sijoittunutta joutuvat putoamiskarsintaan, jonka huonoin joukkue putoaa sarjatasoa alemmas.
Daniel Aranzubia

| 0 | 1 | 2 | 3 |
| --- | --- | --- | --- |

Henkilötiedot
Koko nimi: Daniel Aranzubia Aguado
Syntymäaika: 18. syyskuuta 1979 (ikä 45)
Syntymäpaikka: Logroño, Espanja
Pelipaikka: maalivahti
Pituus: 184 senttimetriä
Junioriseurat
1993–1994: Loyola
1994–1997: Athletic Bilbao
Seurat
| Vuodet | Seura | O | (M) |
| 1996–2000 | Bilbao Athletic | 70 | (0) |
| 1997–1998 | Basconia | 31 | (0) |
| 2000–2008 | Athletic Bilbao | 162 | (0) |
| 2008–2013 | Deportivo La Coruña | 178 | (1) |
| 2013–2014 | Atlético Madrid | 1 | (0) |
| Yhteensä | Yhteensä | 442 | (1) |
Maajoukkue
| 2004 | Espanja | 1 | (0) |
 Seurajoukkueuran tilastot kattavat vain kansalliset sarjat.
| Mitalit> Maa:   Espanja.Miesten jalkapallo. Olympialaiset  | Mitalit> Maa:   Espanja.Miesten jalkapallo. Olympialaiset  | Mitalit> Maa:   Espanja.Miesten jalkapallo. Olympialaiset  | Maa:   Espanja> Miesten jalkapallo. |
| --- | --- | --- | --- |
|  Hopeaa | Sydney 2000 | jalkapallo |  |
Daniel "Dani" Aranzubia Aguado (s. 18. syyskuuta 1979 Logroño, Logroñon maakunta, Espanja) on espanjalainen entinen jalkapallomaalivahti.
Ura

Aranzubian kasvattajaseura on bilbaolainen Athletic, jota hän on myös edustanut suurimman osan ammattilaisurastaan. Kaudella 1996–1997 hän pelasi ensimmäiset ottelunsa seuran B-joukkueessa Espanjan kolmanneksi korkeimmalla sarjatasolla Segunda Divisiónissa. Kauden 1997–1998 hän pelasi kokonaisuudessaan C-joukkue Basconiassa neljänneksi korkeimmalla sarjatasolla Tercera Divisiónissa ennen paluutaan B-joukkueeseen.
Athleticin edustusjoukkueeseen Aranzubia nousi kaudella 2000–2001, ja ensiesiintymisensä korkeimmalla sarjatasolla Primera Divisiónissa hän teki 10. kesäkuuta 2001 ottelussa Real Sociedadia vastaan. Kahdeksan kauden aikana Aranzubia pelasi Athleticin edustusjoukkueessa 162 Espanjan pääsarjan ottelua, 23 Espanjan cupin Copa del Reyn ottelua ja 4 UEFA Cupin ottelua. Useana kautena hän jakoi torjuntatehtävät samoihin aikoihin seuran junioreista nousseen Iñaki Lafuenten kanssa. Kesällä 2008 Aranzubia siirtyi vapaana pelaajana acoruñalaisen Deportivon riveihin, ja teki seuran kanssa kolmevuotisen sopimuksen.
20. helmikuuta 2011 Aranzubiasta tuli ensimmäinen maalivahti Primera Divisiónin historiassa, joka on onnistunut tekemään maalin pelitilanteessa. Hän tasoitti Almeríaa vastaan pelatun vierasottelun lisäajalla, puskien pallon maaliin kulmapotkusta.
Aranzubia oli voittamassa nuorten maailmanmestaruutta vuonna 1999 ja olympiahopeaa vuonna 2000. Hän pelasi molemmissa turnauksissa joukkueensa ykkösmaalivahtina. Toistaiseksi ainoan esiintymisensä Espanjan A-maajoukkueessa Aranzubia teki harjoitusottelussa Andorraa vastaan 5. kesäkuuta 2004. Hän kuului joukkueen kokoonpanoon vuoden 2004 EM-kilpailuissa, jossa hän toimi Iker Casillasin ja Santiago Cañizaresin varamiehenä.
Aiheesta muualla

Aranzubian esittely Deportivon sivustolla (espanjaksi)
Espanjan joukkue – Jalkapallo kesäolympialaisissa 2000
1 Aranzubia |
2 Lacruz |
3 Capdevila |
4 Marchena |
5 Unai |
6 Albelda |
7 Angulo |
8 Xavi |
9 José Mari |
10 Gabri |
11 Ferrón |
12 Puyol |
13 Luque |
14 Amaya |
15 Ismael |
16 Velamazán |
17 Tamudo |
18 Felip |
Valmentaja Sáez
Espanjan joukkue – Jalkapallon EM-kilpailut 2004
1 Cañizares |
2 Capdevila |
3 Marchena |
4 Albelda |
5 Puyol |
6 Helguera |
7 Raúl |
8 Baraja |
9 Torres |
10 Morientes |
11 Luque |
12 Gabri |
13 Aranzubia |
14 Vicente |
15 Bravo |
16 Alonso |
17 Etxeberria |
18 César |
19 Joaquín |
20 Xavi |
21 Valerón |
22 Juanito |
23 Casillas |
Valmentaja Sáez
Catherine Cortez Masto

| Catherine Cortez Masto |
| --- | --- |

Yhdysvaltain senaattori Nevadasta
 2017-1-33. tammikuuta 2017– Yhdessä Jacky Rosenin kanssa  
Edeltäjä:  Harry Reid
Nevadan oikeusministeri
 1. tammikuuta 2007 - 5. tammikuuta 2015  
Edeltäjä:  George Chanos
Seuraaja:  Adam Laxalt
Henkilötiedot
Syntynyt: 29. maaliskuuta 1964 (ikä 60) Las Vegas, Nevada, Yhdysvallat
Ammatti:  poliitikko
Puoliso:  Paul Masto
Tiedot
Puolue:  demokraatit
Aiheesta muualla
www.cortezmasto.senate.gov
Catherine Marie Cortez Masto (s. 29. maaliskuuta 1964) on yhdysvaltalainen juristi ja demokraattipoliitikko. Hän on toiminut vuodesta 2017 lähtien toisena Nevadan senaattoreista. Hänen nykyinen kautensa päättyy tammikuussa 2029.
Cortez Masto toimi Nevadan oikeusministerinä vuosina 2007–2015. Cortez Masto voitti republikaanipuolueen Joe Heckin vuoden 2016 senaatin vaaleissa. Cortez Mastosta tuli ensimmäinen nainen, joka valittiin edustamaan Nevadaa senaatissa.
Cortez Masto on naimisissa Paul Maston kanssa.
Aiheesta muualla

Kuvia tai muita tiedostoja aiheesta Catherine Cortez Masto Wikimedia Commonsissa
Catherine Cortez Maston kotisivut
Darwin College

| Darwin College |
| --- | --- |
  

Perustettu:  1964
Rehtori:  Mary Fowler
Jatko-opiskelijoita:  630
Sijainti:  Cambridge, Englanti  Yhdistynyt kuningaskunta
Osoite:  Silver Street Cambridge CB3 9EU
Yhteistyö:  Wolfson College (Oxford)
Sivusto:  www.dar.cam.ac.uk
Darwin College on yksi Cambridgen yliopiston 31 collegesta. Darwin College on tarkoitettu jatko-opiskelijoille.
College perustettiin vuonna 1964 Trinity Collegen, St. John's Collegen ja Gonville and Caius Collegen aloitteesta. College perustettiin Charles Darwinin jälkeläisten entisen kodin paikalle ja nimettiin suvun kunniaksi.
Collegen opiskelijoita ovat olleet muun muassa Nobel-palkittu lääketieteen tutkija Elizabeth H. Blackburn ja etologi Dian Fossey.
Aiheesta muualla

Kuvia tai muita tiedostoja aiheesta Darwin College Wikimedia Commonsissa
Cambridgen yliopiston colleget
Christ’s
Churchill
Clare
Clare Hall
Corpus Christi
Darwin
Downing
Emmanuel
Fitzwilliam
Girton
Gonville and Caius
Homerton
Hughes Hall
Jesus
King’s
Lucy Cavendish
Magdalene
Murray Edwards (New Hall)
Newnham
Pembroke
Peterhouse
Queens’
Robinson
St Catharine’s
St Edmund’s
St John’s
Selwyn
Sidney Sussex
Trinity
Trinity Hall
Wolfson
Bubber Miley

| James ”Bubber” Miley> Henkilötiedot |
| --- | --- |
Syntynyt: 3. huhtikuuta 1903 Aiken, Etelä-Carolina, Yhdysvallat
Kuollut: 20. toukokuuta 1932 (29 vuotta) New York
Ammatti:  muusikko, säveltäjä
Muusikko
Taiteilijanimi:  Bubber Miley 
Aktiivisena:  1921–1932
Tyylilajit:  jazz
Soittimet:  trumpetti, kornetti
Yhtyeet:  Duke Ellingtonin orkesteri
  [ Muokkaa Wikidatassa ] [ ohje ]  
James Wesley ”Bubber” Miley (3. huhtikuuta 1903 Aiken, Etelä-Carolina – 20. toukokuuta 1932 New York) oli yhdysvaltalainen trumpetisti ja kornetisti sekä säveltäjä. Hän oli eräs varhaisen jazzmusiikin merkittävimpiä sordiinoa käyttäneitä soittajia. Hän oli erikoisesti erikoistunut plunger-sordiinon käyttämiseen. Mileyn humalaisen ulvovaa wah-wah-soittotapaa kutsutaan nimellä ”jungle style” (suom. viidakkotyyli). Hänen omaperäinen soittotyylinsä oli pääasiallinen syy Duke Ellingtonin orkesterin varhaiseen menestykseen vuosina 1926–1928.
Nuoruus ja uran alku

James ”Bubber” Miley syntyi Aikenissa, Etelä-Carolinassa 3. huhtikuuta 1903. Perhe muutti New Yorkiin Jamesin ollessa kuusivuotias. Hänen isänsä oli amatöörikitaristi ja hänen sisarensa lauloivat ammattimaisesti lauluyhtyeessä (South Carolina trio), ja perhe tuki myös häntä musiikillisia harrastuksissa. Kouluaikanaan Miley opiskeli aluksi pasuunan soittoa, mutta vaihtoi myöhemmin instrumentikseen trumpetin.
Miley liittyi 15-vuotiaana vuonna 1918 laivastoon ja palveli 18 kuukautta soittajana laivaston soittokunnassa. Kotiuttamisensa jälkeen hän palasi 1919 New Yorkiin. Ammattimaisen soittamisen Miley aloitti vuonna 1920. Hän sai ensimmäisen työpaikkansa ammattimuusikkona paikallisessa Carolina Five -yhtyeessä. Alkuvuodesta 1921 hän soitti Willie Gantin yhtyeessä. Blueslaulaja Mamie Smith kuuli eräällä keikalla yhtyeen soittoa ja pani merkille Mileyn taidot. Pian hän palkkasikin Mileyn Jazz Hounds -orkesteriinsa Johnny Dunnin tilalle. Miley soitti orkesterissa aina vuoteen 1923 asti.
Eräällä Jazz Houndsin kiertuamatkalla Chicagoon Miley sattui kuulemaan Joe ”King” Oliverin yhtyeen soittoa. Hän palasi aina iltaisin kuulemaan lisää. Mileyyn teki vaikutuksen Oliverin tapa käyttää sordiinoa. Myöhemmin Miley yhdisti omassa soitossaan Oliverin tavan käyttää suoraa sordiinoa ja plunger-sordiinoa. Sordiinon käytön ohella Miley sai Oliverilta New Orleansin musiikista ja eritoten bluesista.
Viimeiset vuodet

Jätettyään Ellingtonin orkesterin Miley vieraili Pariisissa, jossa soitti kuukauden ajan Noble Sisslen orkesterissa. Pian hän kuitenkin palasi takaisin New Yorkiin ja esiintyi siellä eri kokoonpanoissa. Hän soitti muun muassa rumpali Zutty Singletonin kanssa. Tammikuusta 1930 alkaen Miley teki useita levytyksiä. Hän levytti muun muassa Leo Reismanin yhtyeen kanssa. Näistä levytyksistä on tullut tunnetuksi Mileyn soolo kappaleessa ”What is this thing called love”. Hän levytti myös Carroll Dickersonin, King Oliverin, Jelly Roll Mortonin ja Hoagy Carmichaelin kanssa. Hän teki vuonna 1930 levytyksiä myös oman yhtyeensä (Mileage Makers) kanssa Victor-levymerkille.
Vuonna 1930 Mileylla oli oma kokoonpano nimeltä Mileage Makers, joka teki levytyksiä touko-, heinä- ja syyskuussa 1930. Yhtyeessä soittivat Mileyn lisäksi Ward Pinkett (trumpetti), Wilbur de Paris (pasuuna), Buster Bailey ja Hilton Jefferson (klarinetti & alttosaksofoni), Happy Caldwell (tenorisaksofoni), Earl Frazier (piano), Bernard Addison (kitara & banjo), Bill Benford (tuuba) ja Tommy Benford (rummut). Yhtyeen laulajina toimivat Edith Wilson ja George Bias.
Kesäkuussa 1931 Miley levytti viimeisen kerran. Loppuvuodesta hän työskenteli Philadelphiassa ja sitten New Yorkissa musiikillisessa revyyssä nimeltä ”Harlem Scandals”. Revyy sai New Yorkissa ensi-iltansa tammikuussa 1932. Samaan aikaan Mileyllä diagnosoitiin tuberkuloosi. Hänen terveytensä oli muutenkin heikentynyt liiallisen alkoholin käytön vuoksi. Huhtikuussa hän joutui New Yorkissa Welfare Islandin sairaalaan. Kuukautta myöhemmin, 20. toukokuuta 1932 hän kuoli siellä sairauteensa vain 29-vuotiaana.
Merkitys

Bubber Mileylla oli suuri merkitys jo omana aikanaan. Hän oli eräs merkittävä tekijä, joka auttoi Duke Ellingtonia ja tämän orkesteria luomaan mainetta. Sittemmin hänen vaikutuksensa jazzmusiikissa on näkynyt aina näihin päiviin asti. Mileyn tavasta käyttää sordiinoa ottivat vaikutteita Duke Ellingtonin orkesterin myöhemmät trumpetistit Rex Stewart, Ray Nance ja Cootie Williams. Näiden kautta Mileyn tyylin musiikillinen vaikutus levisi myös nuoremman sukupolven soittajille.
Darwin Atapuma

| Darwin Atapuma |
| --- | --- |
 Darwin Atapuma Tour de San Luis -kilpailussa 2014.
Henkilötiedot
Koko nimi:  Jhon Darwin Atapuma Hurtado
Syntynyt: 15. tammikuuta 1988
Kansalaisuus:   Kolumbia
Pyöräilijä
Pituus:  167 senttimetriä
Paino:  60 kilogrammaa
Joukkue:  lopettanut
Laji:  maantiepyöräily
Rooli:  ajaja
Ajajatyyppi:  mäkiajaja
Ura
Amatöörijoukkue(et)
2007-2008:  Indeportes Antioquia
Ammattilaisjoukkue(et)
2009  2010  2011  2012 2013 2014–2016 2017–2018 2019 2020−2022  2023:  Colombia es Pasion - Coldeportes Café de Colombia - Colombia es Pasión Colombia es Pasión - Café de Colombia Colombia-Coldeportes Colombia BMC Racing Team UAE Team Emirates Cofidis Colombia Tierra de Atletas - GW Bicicletas Beykoz Belediyesi Spor Kulübü
Suurimmat voitot
  Maantieajon Kolumbian-mestaruus 2008 
 Tiedot päivitetty: 10. tammikuuta 2024 
Jhon Darwin Atapuma Hurtado (s. 15. tammikuuta 1988 Túquerres, Nariño) on kolumbialainen maantiepyöräilijä.
Atapuma aloitti ammattilaisuransa 2009–2011 kolumbialaistallissa, jonka sponsoreina tuona aikana olivat Colombia es Pasion, Coldeportes ja Café de Colombia. Kausilla 2012–2013 hän edusti toista kotimaansa joukkuetta Colombia-Coldeportes/Colombiaa. Kausilla 2014–2016 hän ajoi yhdysvaltalaisessa BMC Racing Teamissa. Vuosina 2017−2018 hän edusti UAE Team Emirates -tallia, vuonna 2019 Cofidista, vuosina 2020–2022 Colombia Tierra de Atletas - GW Bicicletas -joukkuetta ja viimeisellä ammattilaiskaudellaan 2023 Beykoz Belediyesi Spor Kulübü -tallia.
Atapuma johti Espanjan ympäriajon 2016 kokonaiskilpailua etappien 4–7 jälkeen.
Saavutuksia

Lähteet: Pro Cycling Stats, Cycling Archives
Bubastis

| Bubastis> Βούβαστις𓅡𓊨𓏏𓊖   /   𓃀𓅡𓋴𓎰𓊖   /   𓉐𓏤𓎯𓏏 |
| --- | --- |
 Bubastiin raunioita.
Sijainti
 Bubastis
Koordinaatit:  30°34′21″N, 31°30′41″E
Valtio:  Egypti
Paikkakunta:  Tell Basta, Zagazig, Al-Šarqiyya
Historia
Tyyppi:  kaupunki
Kulttuuri:  antiikki
Valtakunta:  muinaisen Egyptin dynastiat Ptolemaiosten valtakunta Rooman valtakunta Bysantin valtakunta
Alue:  Bubastites, Delta, Egypti
Aiheesta muualla
  Bubastis Commonsissa 
Infobox OKNimi-testi OK: 
Bubastis (m.kreik. Βούβαστις, Būbastis tai Boubastis, myös Βούβαστος, Būbastos tai Boubastos; kopt. Ⲡⲟⲩⲃⲁⲥϯ, Ⲡⲟⲩⲁⲥϯ) eli Baset (egypt. 𓅡𓊨𓏏𓊖 tai 𓃀𓅡𓋴𓎰𓊖, Bꜣst) tai Per-Bastet (egypt. 𓉐𓏤𓎯𓏏, Pr-Bꜣstt/Pr-Bꜣstjt) oli kaupunki muinaisessa Egyptissä. Se sijaitsi Ala-Egyptissä eli Niilin suistossa ja kuului Bubastiteen nomokseen, jonka pääkaupunki se oli. Kaupungin arkeologinen kohde ja tell eli rauniokumpu, joka sijaitsee nykyisen Zagazigin kaupungin laidalla, tunnetaan nimellä Tell Basta.
Bubastis oli Bastet-jumalattaren kulttikeskus. Se toimi koko Egyptin pääkaupunkina noin vuosina 945–715 eaa.
Maantiede

Bubastis sijaitsi Niilin suiston itäosassa Niilin Pelusiakos-suuhaaran eli Pelusionin suuhaaran itäpuolella, lounaaseen Taniista. Siitä pohjoiseen sijaitsivat Thmuis ja Mendes, länsiluoteeseen Athribis ja etelään Heliopolis. Kaupungin pohjoispuolelta sai alkunsa niin kutsuttu Faaraoiden kanava, joka yhdisti Niilin ja Punaisenmeren.
Historia

Bubastis sai nimensä siitä, että se oli pyhitetty Bastet-jumalattarelle, jota kreikkalaiset kutsuivat nimellä Bubastis, ja jonka he yhdistivät Artemiihin. Tälle pyhitetty eläin oli kissa (egypt. mjw(t), miu(t)), ja myös Bastet-jumalatar itse esitetään usein kissan- tai leijonanpäisenä. Kaupungin egyptinkielinen nimi Per-Bastet tarkoittaa ”Bastetin taloa”. Vanhassa testamentissa se esiintyy nimellä Pi-Beset (vanhassa suomennoksessa Piibeset).
Egyptin 22. dynastiaan kuului yhdeksän bubastislaista kuningasta. Näiden hallituskaudella kaupunki oli Ala-Egyptin merkittävimpiä. Heti kaupungin eteläpuolella sijaitsivat maa-alueet, jotka Psametik I antoi joonialaisille ja kaarialaisille palkkasotilailleen. Herodotos, joka kävi itse paikalla 400-luvulla eaa., kuvaa kaupunkia laajasti. Persialaiset valtasivat kaupungin vuonna 352 eaa., ja sen muurit purettiin. Tämän jälkeen kaupunki taantui, vaikka se löikin vielä omaa rahaa Hadrianuksen aikana. Kirkollisissa lähteissä kaupunki esiintyy yhtenä Augustamnica secundan provinssin hiippakunnista.
Bubastis tunnettiin ennen kaikkea Bastetin temppelistään sekä siihen liittyneestä oraakkelista ja vuosittaisesta juhlakulkueesta jumalattaren kunniaksi. Oraakkelin maine kasvoi kreikkalaisten asutettua Niilin suiston, sillä Bastetin yhdistäminen Artemiihin houkutteli paikalle sekä egyptiläisiä että vierasmaalaisia.
Kaupunki hylättiin 600-luvulla tapahtuneen arabivalloituksen jälkeen, jonka jälkeen sen paikka unohtui. Sitä alettiin etsiä 1700-luvulla, kuten monia muitakin antiikin kirjallisuudessa mainittuja paikkoja. Kaupungin paikan löysi ranskalainen Étienne-Louis Malus, joka oli mukana Napoleonin Egyptin retkellä vuonna 1798. Paikan arkeologiset kaivaukset aloitti sveitsiläinen Édouard Naville vuonna 1887.
Aiheesta muualla

Kuvia tai muita tiedostoja aiheesta Bubastis Wikimedia Commonsissa
Bubastiin arkeologista aluetta.
Bastetin temppelin raunioita.
Oletettavasti Bubastiista löydetty kissamuumio, 100-luku eaa.